khistorydata/jeongjo-sjw-relations huggingface dataset:
정조 20년
姜忱啓曰大司憲宋煥箕執義李萬榮掌令李儒修持平申絢在外掌令尹悌東受由持平一員未差監察茶時之意敢稟傳曰知道
정조 20년
傳于姜忱曰諸承旨持公事入侍
정조 20년
姜忱啓曰弘文提學閔鍾顯旣已承牌奎章閣提學沈煥之藝文提學具庠一體牌招以爲同參考試之地何如傳曰允
정조 20년
兵曹堂上前望單子入之參判尹弼秉參議金翰東落點
정조 20년
承旨前望單子入之李冕膺洪仁浩李書九金祖淳朴宗來落點
정조 20년
傳于朴宗來曰事近臆料其時所奏可駭不爲點下於前望且半年而論以刑政亦不可置之然疑之科今日點下以其有再昨明諭則除拜之下不知竭蹶之義肅命差遲右承旨洪仁浩從重推考
정조 20년
傳于金祖淳曰左副承旨入侍
정조 20년
以校理李顯默副校理趙德潤修撰金近淳副修撰韓用鐸牌不進罷職傳旨傳于洪仁浩曰只推更爲牌招
정조 20년
以金熙華囚單子傳于姜忱曰放送
정조 20년
以大司成尹得孚牌不進罷職傳旨傳于洪仁浩曰只推更爲牌招
정조 20년
傳于金祖淳曰大於此之事凡有涉禁除非收還禁令之請不敢違令冒禁況近日微事之無足云云者乎日前玉堂擧措已極寒心其後新除三司或違牌或呈告有若當言而不得言以不出看作得計然者事理不當然今日請牌三司一竝遞差此後似此之習嚴飭
정조 20년
以吏曹參議韓晩裕牌不進罷職傳旨傳于李冕膺曰只推
정조 20년
傳于朴宗來曰城役近以日熱姑停告完在於今朔來朔之間此時都廳之任不可付之生手新除統制使使之姑留仍察事令摠理大臣卽爲知委
정조 20년
傳于洪仁浩曰情勢似然宜令一伸二直提學兼帶禮曹許遞
정조 20년
傳于洪仁浩曰坐直承旨入侍
정조 20년
傳于姜忱曰三明日次對進定於明日
정조 20년
姜忱啓曰明日次對兩司無進參之員除在外引避退待未署經外掌令尹悌東待開門牌招以爲進參之地何如傳曰允
정조 20년
檢閱金履永書啓臣敬奉聖敎馳往坡州廣灘面細柳村所經高陽郡下道面元堂面沙里大面諸處雨澤農形一一看審是白乎則早稻已盡發穗中早稻幾盡胚胎晩稻之乾播移秧者日就蕃茁木綿方開花黍粟方入實豆太或結殼或着花或除草幾畢農功稍暇役夫皆休百穀齊豐四郊一色臣旣逶迤周覽於隴畝之間復就村舍店里招集田父之老解事者細探其稱停之論則咸以爲農家之說豐必稱古庚戌而及見庚戌者皆曰不及今年挽近最豐亦稱庚戌而目今所見殆過倍蓰大抵汚邪者善成則高燥者不善成高燥者善成則汚邪者不善成雖云豐年每不免偏枯之患而今年則高下燥濕一齊均茂山脊陳荒之處川傍尺寸之地無地不種無種不成蓋烈陽以焦之時雨以潤之好風以長養之凡農民之所願望無不及時而適中之禾穀則不過再除草而止蓋緣再除之後勃然茁長其長過膝非但難於俛鋤稂莠莫間無事於鋤是如爲白乎旀至於豆太段雖曰蕃茂若或蔓而縈之則輒欠成實而今年則少上茁而多旁茂正合於結實多而成實堅其中最謂之不善成者卽水荏而比之常年亦不至失稔以此推之亦可驗諸穀之甚盛是如爲白乎所顧其爲言雖似夸張目下經歷眞實如此苟欲形容其大略則禾稻之盡發穗者其穗如箒未發穗者如蒲如葦豆太則葉大於葛油油旆旆處處同然或者以太盈盛反以爲過計之慮是白齊
정조 20년
兼春秋安經心書啓臣敬奉聖敎馳往南郊廣州之彦州里果川之東面縣內面上西面下西面始興縣內面之安陽里大博山小博山東面禿山後坪文星洞下北面之小樓坡番大坊上北面之遠之牧東面之成桃花果川之素沙坪等各處農形沿路看審而問諸田夫則擧皆以田畓各穀之將期大豐互相稱道而以臣所見諸處田穀每讓於畓農是白遣木花段置茂葉起花雖甚可觀而第竊念三庚垂盡未見結顆之纍纍難期花豐是白乎矣大抵禾穀到處茁茂初無彼此之殊可期豐年是白遣今番雨後田畓各穀一倍茂密是白齊
정조 20년
姜忱以奉常寺都提調提調意啓曰東籍親耕田所種皮黍打作則所出爲三石三斗之意敢啓傳曰知道
정조 20년
刑曹啓目粘連覆檢官襄陽前府使金孝眞杆城郡守金啓濂等矣兩檢官之取招於正犯之弟雖違格式不得不取招之意措語於問目容有一分可恕爲先從重推考罪各杖一百收贖公罪啓金孝眞段功減一等爲良如敎
정조 20년
丙辰七月初七日卯時上御誠正閣諸承旨持公事入侍時行都承旨蔡弘履右承旨金翰東同副承旨姜忱記事官柳遠鳴假注書曺錫中記事官吳泰曾金履永檢校待敎沈象奎以次進伏訖上曰各房以次奏事可也弘履讀奏慶尙監司李泰永狀啓星州牧使到任事忱讀奏忠淸水使閔光昇狀啓今秋習操來八月二十四日推擇事黃海監司徐邁修啓本罪人禹德進三和府定配事命書判付訖上曰無公事房先退翰東先出上曰近日呈辭呼望何多也弘履曰兵參有實病故受之而刑判則謂有情病而屢次報來故不得已呼望矣上命弘履書傳敎曰今聞試所承旨之所轉稟泮長在呈告中僚堂皆稱病尙未設場云本館事駭然諸堂旣不備則該郞宜卽來告政院而承宣文任進去之後始言其狀以致日勢之向晏殊非爲炎熱早朝命題之本意如許不事事之久任官何顧數遞當該入直郞廳先汰後拿雖以該堂言之一齊不進處義無所據尋單者嚴禁稱病者推考倂卽牌招行公泮堂呈辭雖未呼望刑判則呼望云特除之人何可輕遞難免輕先之責當該都承旨遞差在外及違牌承旨許遞前望單子入之早朝設場設言於多士齎去御題藏于尊經閣文任與諸生退待更召傳曰新除授承旨牌招察任出榻敎又命書傳敎曰兵曹堂上中有實病者許遞與未差之代前望單子入之待下批牌招察任仍命退承史以次退出
정조 20년
丙辰七月初七日午時上御重熙堂左副承旨入侍時左副承旨金祖淳記事官柳遠鳴記事官金軫恪金景煥以次進伏訖上曰內閣仕進閣臣入侍賤臣承命出傳與原任直提學徐龍輔二直提學李晩秀原任直閣南公轍直閣李始源原任待敎沈象奎偕入進伏上曰他承旨入侍出榻敎賤臣承命出傳行都承旨李冕膺行左承旨李書九進伏上曰晨朝則涼意頗緊矣龍輔曰晨朝之涼稍覺爽然而午雖炎熱比諸向日則不至甚劇矣上敎象奎曰熊川程道幾百里象奎曰八百九十里矣上曰瘴氣何如象奎曰瘴氣果難堪矣上曰何時爲甚乎象奎曰自三月至七月最爲甚矣命退諸臣以次退出
정조 20년
丙辰七月初七日酉時上御重熙堂坐直承旨入侍時行右承旨洪仁浩記事官柳遠鳴記事官吳泰曾金履永以次進伏訖上命書傳敎曰前旣出肅又復若是違牌事體道理俱涉未安大司成尹得孚爲先從重推考嚴飭行公命退承史以次退出
정조 20년
行都承旨李冕膺坐行左承旨李書九坐直行右承旨洪仁浩坐直左副承旨金祖淳坐右副承旨朴宗來坐同副承旨姜忱坐注書柳遠鳴仕一員未差假注書曺錫中仕直事變假注書韓致重仕
정조 20년
姜忱啓曰大司憲宋煥箕執義李萬榮掌令李儒修持平申絢在外掌令尹悌東牌不進持平一員未差監察茶時之意敢啓傳曰知道
정조 20년
傳于李書九曰大臣備局堂上引見
정조 20년
洪仁浩啓曰副校理沈興永在外玉堂上下番俱空已至多日事甚未安未差之代政官牌招開政差出待下批牌招以爲推移入直之地何如傳曰允
정조 20년
傳于朴宗來曰戶兵換房
정조 20년
傳于洪仁浩曰嶺南農形狀啓以望雨方切爲辭纔見此狀大雨霶霈其間本道各邑所得果爲周洽隨卽狀聞事回諭道臣
정조 20년
姜忱啓曰司諫金孝眞引避退待已至多日尙未處置合辭許久闕啓事甚未安今日政新除授兩司諸臺竝待下批牌招何如傳曰允
정조 20년
有政吏批判書金載瓚進參判黃昇源牌不進參議韓晩裕病行都承旨李冕膺進以李太亨爲大司諫以韓興裕爲獻納以申龜朝爲持平以朴鍾淳校理吳鼎源爲副校理以洪秀晩爲修撰以閔台爀爲禮曹參判贈戶參蔡膺禎贈戶判例兼贈左承旨蔡鳳章贈戶參例兼以上知敦寧蔡廷夏兩代以尹益烈爲校理以張至顯爲修撰以李龜雲李景溟爲副修撰
정조 20년
兵批判書趙宗鉉進參判尹弼秉病參議金翰東病參知吳泰賢入直進行左承旨李書九進以李石求爲訓鍊副以李宗遠爲慶熙將判府事單沈頤之僉知許鍰同知李景魯護軍蔡弘履柳焵權裕副護軍洪義浩李昌會尹光顔李海愚徐美修沈樂洙李鼎德副司直鄭觀輝李顯默趙德潤李勉昇副司果金近淳韓用鐸竝單付
정조 20년
傳于朴宗來曰賓筵聞之咸悅倅年過六十云以捧稅騎船邑難以年老者差送該倅以道內年少守令中口傳相換仍令除朝辭
정조 20년
李書九以兵曹言啓曰新除授五衛將趙岐以前任慶州營將在外未上來本廳番次苟艱云改差何如傳曰允
정조 20년
李書九以備邊司言啓曰金海府使徐配修在任身死矣曾經承旨依法典返柩時擔軍題給事分付所經各道何如傳曰允
정조 20년
李書九以義禁府言啓曰安州牧使兪漢寧拿問處之事傳旨啓下矣兪漢寧時在任所云依例發遣府書吏拿來何如傳曰允
정조 20년
刑曹啓目粘連忠淸道槐山郡殺獄罪人李巴金各別嚴刑期於取服爲白乎旀該邑倅之視同相鬪拘留文召史有乖法意不可無責槐山郡守李英敎從重推考何如判付啓劫奸一律也殺傷一律也以兇身一介犯當死兩罪殺無赦若爲渠準備是置觀於招案情狀絶悖而至凶償命之典豈容或徐令道臣拔例嚴飭推官同槐山殺獄罪人李巴金身乙除尋常嚴刑後日次期於捧直招以爲具格成案洩冤懲惡之地爲有矣萬一未捧遲晩當該主同推官亦令狀聞論罪爲旀卓卓貞操粹如玉潔如霜豈料下戶委巷有此烈行乎所當直施褒美之擧而兇身招中從前汚穢云云固知死中圖生之亂說而若使貞女有知又將茹痛於泉下道伯於考覆親問之時此一條先捧亂說自服之侤音然後具由狀聞事分付爲良如敎又啓目粘連尼城縣殺獄罪人朴萬興獄事更令道臣親執詳査啓聞後稟處何如判付啓前此判付中似歇之石打安知不歇不歇之杖打安知眞歇云者已起多少疑端兺除良看證之乞人謊說如譫行檢之檢官作故旣久疑獄而無闊狹之規則已正犯兩箇漢之石打杖打孰歇孰不歇疑眩莫甚執定無路萬一萬興以不當償命之罪瘐死於當暑恤囚之時是隱則大非審克之政何異於殺一不辜況旀道臣跋辭鑿鑿中窾筆端有舌其所謂其言也順其理也直云云便一蒔繪之明堂圖古人猶除肉刑今不可活一疑輕之囚乎尼城囚朴萬興斷之以減死之次律勿悖於好生之經訓事分付道臣爲良如敎
정조 20년
丙辰七月初八日辰時上御重熙堂左副承旨入侍時左副承旨金祖淳記事官柳遠鳴記事官金景煥金珍恪以次進伏訖上曰政事望筒持入可也賤臣承命出持政望進伏上曰聞大臣之疏見阻於門將有駭於聽聞故使之勿出大槪卽爲捧入矣及見疏本其爲涉禁令則自如矣故不得循例賜批而大臣體重故玆遣史官封還原疏此意傳諭於金奉朝賀而傳諭史官下番翰林金履永進去仍命退承史以次退出
정조 20년
丙辰七月初八日辰時上御重熙堂左承旨入侍時行左承旨李書九假注書曺錫中記事吳泰曾金履永以次進伏訖上曰大臣擧條皆已受來耶賤臣對曰未及受來矣上曰大臣今方在何處姑未還第而在賓廳與否知來仍命退承史以次退出
정조 20년
丙辰七月初八日申時上御重熙堂坐直承旨入侍時行右承旨洪仁浩假注書曺錫中記事官吳泰曾金履永以次進伏訖上命書刑曹殺獄文書判付訖命退承史以次退出
정조 20년
行都承旨李冕膺坐行左承旨李書九坐行右承旨李晩秀未肅拜行左副承旨洪仁浩坐右副承旨朴宗來坐直同副承旨姜忱坐直注書柳遠鳴仕一員未差假注書曺錫中仕直事變假注書韓致重仕
정조 20년
姜忱啓曰大司憲宋煥箕執義李萬榮掌令李儒修持平申絢在外掌令尹悌東持平申龜朝傳旨未下監察茶時之意敢啓傳曰知道
정조 20년
朴宗來啓曰御營廳將官來言今日本廳軍兵日次私習云矣敢啓傳曰知道
정조 20년
洪仁浩啓曰臣仁浩依定式進詣香室奉審香祝樻祝板袱子則精潔之意敢啓傳曰知道
정조 20년
傳于洪仁浩曰左副承旨入侍
정조 20년
姜忱啓曰司諫金孝眞引避退待已至多日尙未處置事甚未安除在外未署經外大司諫李太亨卽爲牌招以爲處置之地何如傳曰允
정조 20년
以掌令尹悌東牌不進罷職傳旨傳于姜忱曰只推
정조 20년
以持平申龜朝牌不進罷職傳旨傳于姜忱曰只推
정조 20년
李書九啓曰新除授副修撰李龜雲時在慶尙道禮安地經筵入番事緊斯速乘馹上來事下諭何如傳曰允
정조 20년
以校理朴鍾淳尹益烈副校理吳鼎源修撰洪秀晩張至顯副修撰李景溟牌不進罷職傳旨傳于李書九曰只推
정조 20년
李書九啓曰玉堂上下番俱空已至多日事甚未安校理朴鍾淳尹益烈副校理吳鼎源修撰洪秀晩張至顯副修撰李景溟旣有只推之命竝卽牌招以爲推移入直之地何如傳曰允
정조 20년
傳于朴宗來曰左副承旨許遞前望單子入之待開門牌招察任
정조 20년
吏曹口傳政事咸悅縣監金相夔昌平縣監金濟萬相換
정조 20년
朴宗來以賑恤廳言啓曰中部漢城後洞契任掌金鼎喆今月初九日本洞路傍得一歲遺棄男兒同里居良女黃召史欲爲收養貧不自食願爲受料告于本部自該部同日牒呈故依節目給料使之乳養之意敢啓傳曰知道
정조 20년
李書九以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 20년
姜沈以備邊司言啓曰濬川司堂上沈頤之所啓濬川司之當初設施何等至重而近年以來凋弊忒甚三千兩應捧漸至耗縮除却公下雜費則餘者僅爲一千七八百兩以此春秋濬役每患不足東西借貸僅僅了役此已萬萬可悶而本司無物力辦備之道公廨一不修治上雨旁風幾至頹圮之境不可不及今覓財修葺下詢大臣處之何如上曰大臣之意何如右議政尹蓍東曰濬川司物力當初以春秋再濬定式今日一次濬川猶爲不足至於公廨修補尤無措辦之勢云此不可不從長變通而近來京外財力在處苟艱猝難以某樣錢穀劃給事仰對於俯詢之下矣上曰筵退後以草記稟處可也事命下矣庚辰之初濬司錢三萬兩移送惠廳兩西耗作錢中每年取用三千兩矣間因元穀或入於蕩減或入於半分以致元數之減縮今若準充三千兩之數則除出公家錢穀然後可以議到而顧今京外錢穀在在窘乏姑無措手之處此則徐待前頭另爲措劃至於廨宇年久抛置若不及今修葺將有莫可收拾之慮而容入物力不過爲三四百兩云不必別爲區劃令兵曹三軍門例兼堂上分力修治潦收後卽爲始役完畢之意分付而守直禁雜人之道另飭濬司何如傳曰允
정조 20년
丙辰七月初九日卯時上御重熙堂都承旨入侍時行都承旨李冕膺記事官柳遠鳴記事官吳泰曾金履永以次進伏訖上曰重臣之精力老益强旺可謂過人而才諝之綜鍊亦罕與倫比矣近日以本營文書日有所接而於其細者小者莫非心力之所及年少者尙難況耄耋之年乎凡於紙尾行會之際卿之兄弟或能贊助否冕膺曰臣等不敢旁贊而雖欲替勞亦不用臣等之文矣上曰今番疏陳三條亦出老臣憂國之意予實爲之嘉尙至於常賑穀廟堂皆以爲救弊之無策將奈何冕膺曰臣父亦不以爲何策可以救弊而要使京外能知此穀之撙節則爲幸云矣上曰貿米一條固是不可已之事而此亦漕運難便恐不可一時多貿矣冕膺曰聞故重臣李益輔惠堂時有貿米之擧而其後尙無繼之者云矣命退承史以次退出
정조 20년
丙辰七月初九日午時上御重熙堂左副承旨入侍時左副承旨金祖淳假注書曺錫中記事官吳泰曾金履永以次進伏訖上曰入直閣臣及來待直閣與之偕入賤臣承命出與檢校待敎徐有榘直閣李始源偕入進伏上曰三南習操前例每年爲輪操而輪操畢後爲合操今年則輪操當次乎合操當次乎招備局吏知入賤臣承命回奏曰統營年年春合操而秋則各其前洋設操云矣上曰吏兵曹今番都政當出六品者爲幾人問於吏兵曹以來賤臣承命回奏曰吏曹出六爲五窠而兵曹爲四窠云矣上曰近日蒸熱經伏不退禁中諸殿惟此堂稍爽而堂前階磚爲烈陽所烘熏氣上升助炎益甚政欲撤去階磚使堂遠於地未及爲矣祖淳曰此不過一日數夫之役爲之甚易矣上曰予之苦熱如此人獨不熱乎今夏過半幾何忍之欲待涼生爲之計矣仍命退諸臣以次退出
정조 20년
行都承旨李冕膺病行左承旨李書九坐行右承旨洪仁浩坐直左副承旨李敬五坐右副承旨朴宗來坐同副承旨申鳳朝坐直注書柳遠鳴仕一員未差假注書曺錫中仕直事變假注書康就昇仕
정조 20년
藥房提調沈頤之行左承旨李書九啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 20년
申鳳朝啓曰大司憲宋煥箕執義李萬榮掌令李儒修持平申絢在外掌令尹悌東牌不進持平申龜朝未肅拜監察茶時之意敢啓傳曰知道違牌及未肅拜人許遞
정조 20년
李書九啓曰左副承旨洪仁浩今日不爲仕進卽爲牌招何如傳曰允
정조 20년
申鳳朝啓曰司諫金孝眞引避退待已至多日尙未處置事甚未安掌令尹悌東卽爲牌招以爲處置之地何如傳曰允
정조 20년
以右承旨李晩秀牌不進推考傳旨傳于李書九曰堂疏後情勢似然許遞
정조 20년
兵曹口傳政事護軍李晩秀副司勇白應世
정조 20년
以校理朴鍾淳尹益烈修撰洪秀晩張至顯副修撰李景溟牌不進罷職傳旨傳于李書九曰只推
정조 20년
李書九啓曰玉堂上下番俱空已至多日事甚未安校理朴鍾淳尹益烈修撰洪秀晩張至顯副修撰李景溟旣有只推之命卽爲牌招以爲推移入直之地何如傳曰允
정조 20년
李書九啓曰校理朴鍾淳尹益烈修撰洪秀晩張至顯副修撰李景溟牌不進罷職傳旨今方捧入而副校理吳鼎源陳疏留院沈興永副修撰李龜雲在外玉堂上下番俱空已至多日事甚未安未差之代政官牌招開政差出待下批仍卽牌招以爲推移入直之地何如傳曰允
정조 20년
有政吏批判書金載瓚進參判黃昇源進參議韓晩裕進行左承旨李書九進以尹序東爲應敎朴瑞源爲掌樂正甕津府使單徐英輔
정조 20년
兵批判書趙宗鉉病參判尹弼秉病參議金翰東病參知吳泰賢入直進右副承旨朴宗來進同知單李宗遠副護軍金祖淳
정조 20년
朴宗來啓曰新除授應敎尹序東時在京畿長湍地經筵入番事緊斯速乘馹上來事下諭何如傳曰允
정조 20년
承旨前望單子入之李敬五落點
정조 20년
李書九啓曰卽伏見平安監司朴宗甲今春夏等褒貶啓本則邊將無一人居下殊無嚴明殿最之意推考警責何如傳曰允
정조 20년
傳于洪仁浩曰定州紀蹟碑所重有在而功役告完後狀本來到施賞一款未遑爲之今見道伯貶題思之渠輩必等待董役首校問名邊將除授次校一人賞加其餘令道臣施賞上言幼學高仁基亦令道臣從願施賞後狀聞事下諭于關西道臣地方官定州牧使金爔半熟馬一匹賜給
정조 20년
洪仁浩啓曰臣與同副承旨姜忱伴直矣謂有情勢陳疏徑出而原疏以國忌正日留院伴直無人右副承旨朴宗來卽爲牌招何如傳曰同副許遞前望單子入之待下批牌招入直
정조 20년
承旨前望單子入之申鳳朝落點
정조 20년
洪仁浩以司饔院都提調提調意啓曰本院朔用近甚苟難他無變通在前如此之時均役廳十月給代旣有預受之規矣今亦依前例取用事分付該廳何如傳曰允
정조 20년
洪仁浩以吏曹言啓曰今日本曹開拆坐起時考見平安道褒貶啓本則郭山郡守柳相斗以政或未察志則有爲爲目永柔縣令金洪運以心固願治政或非時爲目竝宜置諸下考而置諸中考殊無嚴明殿最之意該道道臣推考警責郭山郡守柳相斗永柔縣令金洪運竝罷黜何如傳曰允
정조 20년
洪仁浩以兵曹言啓曰拆見平安兵使任嵂去春夏等褒貶啓本則昌洲僉使楊宗潤乃反襲謬爲目吾老梁萬戶李楚大何爲要譽爲目乫軒洞權管崔鳳翼盍察倉逋爲目小坡兒權管趙致煥酒失宜警爲目甲巖權管朴壽奎奈此不勤爲目則竝宜置下考而置諸中考小吉號里權管鄭興周何足深責爲目宜置中考而置諸上考殊無嚴明殿最之意平安兵使任嵂推考警昌洲僉使楊宗潤吾老梁萬戶李楚大乫軒洞權管崔鳳翼小坡兒權管趙致煥甲巖權管朴壽奎竝下考施行小吉號里權管鄭興周中考施行何如傳曰允
정조 20년
李書九以兵曹言啓曰卽接東所衛將梁德履牒報則東所前古槐木一株自仆橫掛屋上蓋瓦半間許脫落云顚仆之木令該所依例斫去瓦子則卽爲修改之意分付何如傳曰允
정조 20년
兵曹啓目向前慶尙監司李泰永旣已遲晩所當照律施行是白乎矣係是二品職臣曹不敢擅便上裁何如判付啓區別功議照律以聞爲良如敎
정조 20년
丙辰七月初十日卯時上御誠正閣藥房入診同副承旨同爲入侍時藥房提調沈頤之行左承旨李書九同副承旨姜忱記事官柳遠鳴假注書曺錫中記事官吳泰曾金履永檢校待敎徐有榘醫官柳光翼金孝儉金光國白成一李周憲李惟鑑玄弼采丁希泰以次進伏訖頤之曰近日涼意頗生聖體若何上曰一樣矣昨日則頗有涼意且多風氣未知今日又何如也頤之曰近日無涼劑無進御之事耶上曰如淸心丸之屬連爲服之而近日有下血之漸矣頤之曰診察聖候議進湯劑如何上曰乍出卽止今不必服藥矣頤之曰王大妃殿氣候何如上曰一樣矣頤之曰惠慶宮氣候何如上曰一樣矣上曰司饔院草記何也本院古則凡於朝廷進饍之時皆自本院進排而近無此等事則別無物力用下之處而遽請預下何也提調不能典守之致以此意問該吏使之留意典守可也頤之曰臣曾提擧本院則用下無常每患不足所見甚悶故相臣徐命善爲都提擧以爲一番釐正除減不緊名色然後可以蘇弊云矣頤之曰惠慶宮進服香吉茶自明日更爲製入耶上曰卿旣入闕今日製入可也命書榻敎曰惠慶宮進服香吉茶依前方三貼更爲製入仍命退諸臣以次退出
정조 20년
丙辰七月初十日午時上御重熙堂右副承旨入侍時右副承旨朴宗來假注書曺錫中記事官吳泰曾金履永以次進伏訖上曰近日筵說修納者多不成說至於次對筵說尤宜詳細而近來注書全不致察此等事須申飭可也上曰箕伯初政何如云耶宗來曰消息則雖連爲承聞而至於治政則未及得聞之矣上曰幕裨善爲率去然後亦爲一助而姑不如安州時矣其果率去何許人耶宗來曰果如聖敎必欲擇無弊者率去故常從事於文翰者皆爲率去恐反有疎於事務之慮矣上曰李敬五在承宣家洞內其病情近果如何云耶宗來曰近則少減而羞明之症終不差減云矣上命書榻敎曰承旨前望單子入之待下批牌招察任又命書榻敎曰事變假注書改差以香室入直官員康就昇差出仍命退承史以次退出
정조 20년
行都承旨黃昇源牌不進行左承旨李祖承差祭行右承旨李晩秀坐直左副承旨金翰東坐直右副承旨朴宗來坐同副承旨申鳳朝坐注書柳遠鳴仕直一員未差假注書曺錫中仕事變假注書康就昇仕
정조 20년
李晩秀啓曰來十六日漢學文臣殿講日次矣敢稟傳曰生涼後更稟
정조 20년
申鳳朝啓曰大司憲宋煥箕執義李萬榮掌令李儒修持平申絢在外掌令一員持平一員未差監察茶時之意敢啓傳曰知道
정조 20년
申鳳朝啓曰御營廳將官來言今日本廳軍兵日次私習云矣敢啓傳曰知道
정조 20년
傳于朴宗來曰諸承旨持公事入侍
정조 20년
申鳳朝啓曰司諫金孝眞引避退待已至多日尙未處置事甚未安大司諫李太亨卽爲牌招以爲處置之地何如傳曰允
정조 20년
傳于朴宗來曰不爲仕進承旨許遞與未差之代前望單子入之待下批牌招察任
정조 20년
承旨前望單子入之黃昇源李晩秀金翰東落點
정조 20년
以吏曹參議韓晩裕牌不進罷職傳旨傳于朴宗來曰只推
정조 20년
以掌令尹悌東牌不進罷職傳旨傳于申鳳朝曰只推
정조 20년
李晩秀啓曰修撰張至顯副修撰李景溟牌不進罷職傳旨今方捧入而校理朴鍾淳尹益烈副校理吳鼎源修撰洪秀晩陳疏留院應敎尹序東副校理沈興永副修撰李龜雲在外玉堂上下番俱空已至多日事甚未安未差之代政官牌招開政差出待下批仍卽牌招以爲推移入直之地何如傳曰違牌玉堂只推牌招入直
정조 20년
李晩秀啓曰日前玉堂聯箚批下之後校理朴鍾淳來請聽批故卽爲傳批而忽又無端出去仍爲違牌臣之徑先傳批於未肅拜之前者不勝惶悚而出牌之後旣以玉堂入來承批旋卽出去違牌事未前有萬萬未安當該玉堂從重推考何如傳曰未肅拜之玉堂豈可來請聽批乎依其言而宣示者俱是溺職卿與該玉堂遞差
정조 20년
以校理尹益烈修撰洪秀晩等牌不進罷職傳旨傳于金翰東曰箚批旣宣則有何情勢又爲違牌此雖微事亦從習俗不誠中出來傳旨勿施使各量宜爲之
정조 20년
傳于金翰東曰承旨前望單子入之待下批牌招察任
정조 20년
承旨前望單子入之李祖承落點
정조 20년
以全羅兵使朴基豐狀啓今秋巡操令廟堂稟旨分付事判付內啓下備邊司爲旀近日雨澤果已浹洽而沿邑民勢亦果蘇完乎水陸操間何操當爲與否卿等問于道帥臣使之具意見論理報來後草記稟處爲良如敎
정조 20년
以修撰張至顯上疏傳于朴宗來曰渠亦爲此時事可知無論如此如彼莫嚴者法律則名雖大官卽亦人臣況有大官小官章疏勿捧之命焉其時若有越法捧納之騎堂則爲三司者雖欲一邊請覈本事義當一邊請律該堂而渠是何人乃敢以守法遵令之該堂謂之後弊所關若此不已則爲本兵堂郞者恣意擅便於命令而將爲無法律無命令之國寧不凜然心寒固知此疏之爲大臣甚不幸而大臣豈有與聞之理乎燎原之懼豈待知者其在眞箇杜後弊之道所當設鞫嚴訊明覈罪狀減死定配而顧其職名恕其爲人爲先濟州牧大靜縣限己身定配以尊王綱以肅朝紀
정조 20년
傳于申鳳朝曰張至顯疏捧納承旨定配在院承旨遞差尾附他說意在匡救以惜卵之意特賜優批揆以刑政語及該堂事則一也到今至顯處分之後不可以遣辭之際明有輕重之別置以無論玉堂吳鼎源亦爲削職
정조 20년
傳于金翰東曰左副承旨入侍
정조 20년
金翰東以禮曹言啓曰圖畫署有別遞兒祿窠而畫員中勤勞國役者使之次次許付矣付祿崔得賢黃海監營裨將下去代差備待令畫員韓宗一前後國役多有勤勞依例許付何如傳曰以許礛付祿礛是永付司果則李寅文付祿可也
정조 20년
申鳳朝以義禁府言啓曰前修撰張至顯濟州牧大靜縣限己身定配事承傳啓下矣罪人張至顯拿致府庭讀諭傳敎後全羅道濟州牧大靜縣限己身定配而以承傳內辭意具罪目卽令假都事洪理爕押送配所之意敢啓傳曰知道假都事過畿境後上來可也
정조 20년
兵曹啓目粘連慶尙監司李泰永矣嶺伯事極爲駭然矣昨年如此今年又如此慶尙一道七十餘州果無依俙彷彿之應薦之人而敢以如許之人塞責乎不可推考而止爲先發緘取招罪杖一百收贖公罪奉敎依允爲旀功減一等爲良如敎
정조 20년
弘文館校理朴鍾淳尹益烈修撰洪秀晩疏曰伏以臣等之不可復冒館職不但臣等之自知聖明亦已俯燭矣臣等纔呈箚本而終見格於喉院欲效忠憤而反受疑於君父自壞館現貽辱淸朝俯仰愧怍無地自容今欲退而自靖則屢違召命都隳義分抑欲進而膺命則鐵限在前大防難越臣等進退實爲狼狽情窮勢蹙莫省攸措玆敢疾聲齊籲伏乞聖慈念四維之至重諒臣等之難冒亟遞臣等所帶之職仍治臣等逋傲之罪使朝綱肅而微分安焉自劃之人也何敢更事容喙而關係莫重憂愛弸中玆不得不略暴無隱之義仰瀆聽卑之天惟殿下少垂察焉臣等竊伏覸我殿下治務鎭靜而反多姑息之歎德懋容受而或忽慮患之戒每有一番事端輒設一條禁令不問言之當否事之大小率皆逐事而逐設殆若援例而應行以此而爲箝口息鬧之神權竗方殿下始猶以爲萬不獲已之擧而駸駸然眼慣手熟習以爲常無事則已有事則終歸禁條於是乎在下者不得不以請收禁令爲目下塞責之資昨日如是今日如是朝廷之上已成一副前例上下相循莫或擺脫其不誠無謂不可傳示來後果有大於此者乎臣等歷觀前世其禁條之多未有如近日者非以前代之人辟不知設禁爲防口之竗策而惟殿下獨得其術也正以禁抑言者著爲令式特非晠世之美事故歷代人主皆憚於此而不敢肆爲乃殿下斷而行之顧恤此例一開後弊難言藉使後世有拒諫抑忠之擧而輒皆以殿下爲口實則殿下亦何以辭其責乎雖以伊日事言之臣等之疲軟有不足言而名以堂箚留置啓板已經多日卽四百年所無之事也其時承宣於其堂箚之到院也旣不曰涉禁又不思登徹乃以未及停當等語漫漶依違苟延時刻此其意只出於畏罪而獨不念公議之唾罵有甚於嶺海之擯斥乎及夫臣等之規斥也暫時徑出黽勉引義旋卽揚揚無所顧忌其義理之放倒廉防之喪失令人代羞無足索言伏願聖明亟加三思收還禁令仍命捧入留院之箚本特賜兪批焉臣等又有所駭惋者初四日新除兩司諸臣召牌之下一齊違傲有若無事可言者然時則事端旣已彰露設禁未有成命則是豈可却顧退縮晏然伈默者乎言責之地猶尙如此今之習俗可謂無奈臣等謂伊日違牌兩司諸臺一竝施以刊削之典斷不可已也臣等無任云云省疏具悉箚未承批安得如是引義與知而冒禁有異特爲賜批原箚留中使信令與禮遇之意兩行不悖附陳事依施爾等勿辭察職
정조 20년
兼兵曹判書趙宗鉉疏曰伏以臣自叨見職事事瘡疣日夕兢惶惟大何是竢且況政曹擧行輒煩揆地董飭曾以私義之難冒猥控前席之陳懇未蒙體諒益切悚恧昨筵退後尤有所萬萬不安者臣於武庫雖曰例兼與新除都提調其不可周旋於一寺卽通朝之所共知玆敢冒瀆崇嚴伏乞聖明俯垂諒察將臣本兼諸任亟賜鐫免以幸公私不勝大顧臣無任云云答曰省疏具悉例兼豈有嫌避勿辭行公
정조 20년
護軍徐有臣疏曰伏以前哲有言曰祿不須多妨滿則止年不待暮有疾便辭此誠至論也臣久抱危懇輒欲控籲於仁覆之天而趑趄囁嚅至今泯默者非敢以衷情之可抑而理勢之可已也誠以時値嘉會心有戀結瞻依日月遲徊班聯亦且徂歲而踰時矣今則臣年益衰臣情益迫雖欲按住而不可得矣臣安得不仰首鳴號以丐聖慈垂矜之恩乎臣家自祖先來歷事聖朝忠勤盡瘁保有令名而冠冕奕世門戶華顯歷數搢紳罕與爲比臣父平日家庭之戒未嘗不以滿盈爲懼臣佩服先訓言猶在耳區區自期者秪在於抱關擊柝隨分效力以仰承國家世蔭之庥而至於濫竊科第歷揚淸顯非臣始望之所及也迺臣不肖無狀忝辱先緖大取狼狽幾底顚覆特蒙我聖上記念先臣庇及闕嗣拔之於九死之中被之以再造之私而追惟過境莫非臣忽於持盈自我致寇而仰貽陶甄之勞也臣於是乎益知天理之不可倖逭恭念聖恩之不可屢辱居常兢畏如集于木比歲以來臣子迷騃誤蒙殊恩出入邇列翺翔華膴臣心憂揣又加一倍而特臣累縻郡緩居外時多此古人所謂歸休之漸而臣復景迫桑楡息影剷跡諒無幾何臣於是乎感戴曲遂之洪造庶幾身家之獲全不自意無似賤臣謬被聖簡華貫峻職左右兜攬名器玷汚爵秩無漸父子金緋步武相隨每一簉班同朝艶稱重以歲時粳鱐輒荷格外之存問西邑休暇俾遂豚太之微願榮寵隆赫瞻聆傾聳則臣之憂惴之情不翅萬萬於前而每一思惟五內不寧恒若何樣倚伏從何而來熱羹爲懲曲木猶驚物情之所不能已者臣獨何心將不怵然而駭惕然而懼乎晝宵反復前衡參倚惟有早卽斂跡避遠名塗尙爲萬一黥劓之補耳心與口語牢決于中昨年以後一退之志未嘗須臾忘也而時則惟我慈殿慈宮寶籌齊崇我殿下聖孝出天揄揚賁飾縟儀屢擧吉祥洋溢率普抃祝臣雖耄聵得與虞廷鳥獸同蹌於九成之舞有不敢以陋賤之私仰浼於崇嚴之聽而乃若臣情之懇急則一日不退有一日盈滿之懼二日不退有二日盈滿之懼其可謂悶且迫矣殿下於臣累加寬宥曲費造化旣生之又生之必全之乃已者念臣父甘盤之舊勞也爲世臣全保之盛德也臣若貪戀寵祿鐘漏不止過福招損重陷罪戾則是上以負曲成之仁下無以從先臣於九原也臣豈忍爲此哉且念臣蒲柳易凋疾病沈痼眼視昏花神精銷落當事茫昧如墮煙霧與人酬酢忽忘先後臂脚痿軟行步蹣跚少有勞動浮脹喘急如期而發種種癃醜之形無非危敗之兆軀殼雖存其中則已枵然雖欲强策奔走以效筋力之勞亦已斷無其望矣今使臣全忘盈虧之理强曳羸尫之軀傴倭顚頓爲人唾罵則身之僇辱報於何有人有疾痛必呼父母疾痛不過外鑠父母未必能救猶必乎之而冀其或救者人之情也今臣之懇迫不亶如疾痛之外鑠而殿下之於臣有父母之慈又有可救之術然則臣之抱此懇而訴此衷欲望殿下之哀憐而救之者恐不至於大僭越也臣受恩罔極一死以報自誓於心而乃以垂死殘骸敢乞休退者是豈臣所樂爲哉伏惟日月之明亦必哀矜其不得已之實不待臣言之畢而有以處之也伏乞聖慈俯垂曲諒亟畀臣奉朝請之銜以卒生成之澤則臣當生而隕首死而結草臣今將告退悲感交集瞻望象魏有隕如瀉神慌思短言不知裁臣無任云云答曰省疏具悉先卿文淸與南文淸後先有稽古之勞予視卿等如視家人痾癢與共無欲不遂卿以先卿之子持盈盛之懼決意勞退不俟年至卿言可感卿心可貴今當矯時正俗之會如卿泊然於進退者若不副其懇其可曰念先卿乎疏懇特許所請
정조 20년
知敦寧府事蔡廷夏疏曰伏以臣材同樗櫟年迫蒲柳自分聖世之一棄物特以我殿下優老之恩得至宰列每自循省感愧交切迺者陞資之命又出記舊之衷昵侍前席承聆恩諭螻蟻賤臣何以得此不意敦府除旨繼下於惶感頌祝之餘重以西樓肅命濫廁耆英之帖此豈賤臣夢寐所到者哉人臣之受恩於君父者何限而如臣無用之物叨此推遷之榮環顧朝班亦尠倫比手擎華誥闔門動色貤贈之典至及於先臣之感泣隕結之情尤當如何哉臣之見職雖伸叩謝之忱而第臣敦寧已盡揆以格例不宜久據伏乞聖慈俯賜諒察特令有司照例遞改以存公格以安私分不勝幸甚臣無任云云答曰省疏具悉疏辭下該曹稟處
정조 20년
副校理吳鼎源疏曰伏以臣頃於館職適當大僚求對群情憤惋之日責在論思崩心痛骨不忍一刻按住忙具短疏粗效沫飮之義誠意淺薄未能仰格竟未承一字之批責敎截嚴至有投之闕門外之命而旋又伏承遞解之恩臣驚惶震懍歷累日而莫知所以自措也今日三司之臣進退去就誠爲狼狽當言而旣不得言則不敢爲進身之計參以情勢容或無怪此亦近於古人不得其言去之義而日昨所下傳敎有以仰聖明之俯燭無餘矣與其下敎而誨責之使不敢違召而呈病恐不若收還禁令俾得各盡其職責在上而無束迫之歎在下而無惶阨之情則豈不爲允得處分之正不負責任之重而上下俱得其宜之道耶夫設法而禁言古牒之所無以我殿下之聖明而有是誠非群下之所仰望者今則一事二事少有不槪輒已禁之幾乎無事而不禁無言而不禁言者眩亂莫之措手設或有言百回宛轉恐或觸犯其言之不足有無可知苟如是則雖無是言可也尙何望補裨治化而亂賊亦何所知懼哉設禁已久耳目漸忸以至喉院之臣不顧名義之嚴而憑依朝令以一例退斥爲能事三司之吏圖免刑棍之治而瞬目門卒以要得驅逐爲妙計官吏相徇事近藉弄爲害世道亦非細故臣雖愚迷豈不知象魏之縣法實是苦心之有在而欲望聖上試於淸燕之暇若或成却顧而反省則縱不恤目前流弊之端獨不念萬世貽燕之謨乎臣曾於賓筵已陳此事諸臣亦皆言之辭已竭矣尙未蒙開納區區夏慨之忱不能自已玆又冒死控陳伏願更加三思焉臣於數三件近事尤有所憂慨駭惑者向日諸臺臣爲陳沐浴之請將入禁門門將阻之相持累餉呵導而進摧沮而退行止彷徨瞻聆駭羞騎省之臣疏請收禁此實執藝之義無關設禁之條而喉舌之地無難斥退自甘壅蔽至於日昨奉朝賀臣金鍾秀陳疏又爲門將之所阻騎堂亦不許入竟至退却雖未知疏辭之有何涉禁而大臣者卽君上之所敬禮身雖休退體貌自異而恣意操切有此無前之事擧措之驚駭朝體之壞損更無餘地臣實痛之伏願竝命査實勘治以懲來後焉噫人主之出一辭令史臣書之冊以垂百世頒之朝紙傳示四方聽聞之所及而奉之如拱壁信之如四時所關顧不重歟竊覸我殿下治猷允法唐虞吁咈動合典謨雖於尋常辭敎之間兢兢致愼靡或放忽凡在臣隣孰不欽頌而第於月前臺臣處分傳敎中鼠竊不饜等句語恐違聖人辭不迫切之義而終有欠於如綍之出臣竊不勝爲聖明慨惜而適値慶月未敢瀆擾今始附陳伏乞俯賜審察向前一二句語特命收還從今以往更加留意以光聖德是臣區區之望也仍念臣於近日惶蹙之中又伏奉玉署除命承膺無路坐犯違傲悚懍已極而未蒙恩勘召牌又臨以情以勢轉動無望玆敢隨詣陳章仰瀆崇嚴伏乞聖慈亟命鐫削臣職仍治臣逋慢之罪以安私分千萬幸甚臣無任云云省疏具悉設禁近於時措之宜矣門禁卽騎堂職分內事捧疏却疏豈有大官小官之界限則爾之區別爲說大是妄錯月前臺臣處分傳敎中不饜鼠竊等句語事如爾眼孔宜乎瞠惑然不饜之戒在於鄒書初卷第一章鄒聖豈欺我哉至於鼠輩之取喩爾不見紫陽書乎添却一竊字猶出委曲之意而爾反以此爲言言亦似是卽令政院鼠竊輩之竊字依朱書本文刪定爾其勿辭察職
정조 20년
丙辰七月十一日卯時上御誠正閣諸承旨持公事入侍時行左承旨李書九行右承旨洪仁浩左副承旨李敬五右副承旨朴宗來同副承旨申鳳朝記事官柳遠鳴假注書曺錫中記事官吳泰曾金履永檢校待敎徐有榘以次進伏訖上曰各房各奏事仁浩讀奏京畿監司狀啓通津府使李文協到任事忠淸監司狀啓禮曹參判宋煥箕疏批傳諭事有旨祗受事鳳朝讀奏京畿監司狀啓罪人等同推開錄事書九讀奏全羅兵使軍保米裝發事黃海兵使狀啓捉虎申飭事開城留守狀啓離營上去事訖上命書判付上敎敬五曰眼疾近有減勢否敬五曰近日頗有減意而僅可周旋於房闥之內若於日出當陽之時則羞明不得視物矣上曰玉堂上疏何言也仁浩曰日前堂箚自政院旣不捧納使院吏捧置院吏樻中已至四日蓋堂箚至重如或經宿靳批則政院必微稟乃古例也臣於昨日仕進後始聞之而値齋日不得一言仰陳爲玉堂者宜乎有引義之擧而雖欲進身承牌恐不可得矣上曰玉堂封箚時必拜而起隨箚到院亦拜而進其重如此近日政院事誠不成說矣仍命書玉堂疏批又命書禮曹參判徐有臣疏批命書榻敎曰惠慶宮進服香吉茶依前方三貼更爲製入仍命退承史以次退出
정조 20년
丙辰七月十一日申時上御重熙堂左副承旨入侍時左副承旨金翰東記事宮柳遠鳴記事官吳泰曾金履永以次進伏訖上曰右承旨之尙不入來何也注書知入賤臣承命出回奏曰俄者出牌矣牌不進云矣命退承史以次退出
정조 20년
行都承旨黃昇源病行左承旨李祖承坐行右承旨李晩秀坐左副承旨金翰東坐右副承旨朴宗來坐直同副承旨申鳳朝坐直注書柳遠鳴仕直一員未差假注書尹命烈仕事變假注書康就昇仕
정조 20년
申鳳朝以都摠府言啓曰今日入直內三廳武兼禁軍及軍兵等中日習射請出標信傳曰知道
정조 20년
申鳳朝啓曰大司憲宋煥箕執義李萬榮掌令李儒修持平申絢在外掌令一員持平一員未差熙察茶時之意敢啓傳曰知道
정조 20년
李祖承啓曰諸承旨持公事入侍事命下而六房無公事不得入侍之意敢啓傳曰知道
정조 20년
李祖承啓曰假注書曺錫中身病猝重勢難察任今姑改差何如傳曰允
정조 20년
曺錫中改差代以李毅采爲假注書
정조 20년
李毅采有頉代以尹命烈爲假注書
정조 20년
李祖承以禮曹言啓曰圖畫署別遞兒付祿草記批旨內以許礛付祿礛是永付司果則李寅文付祿可也事批下矣卽接圖畫署手本則許礛果是永付司果李寅文前已別遞兒付祿方爲受食云今番別遞兒付祿則何以爲之乎敢稟傳曰然則金得臣付祿可也
정조 20년
申鳳朝以禮曹言啓曰圖畫署別遞兒付祿事草記批旨內然則金得臣付祿可也事批下矣依聖敎以金得臣許付之意敢啓傳曰知道
정조 20년
申鳳朝以刑曹言啓曰依下敎玉堂張至顯上疏呈納書吏朴必寬嚴刑一次之意敢啓傳曰知道
정조 20년
申鳳朝以義禁府言啓曰左副承旨李敬五定配事承傳啓下矣李敬五京畿抱川縣定配而以承傳內辭意具罪目依例發遣府書吏押送配所何如傳曰允
정조 20년
禁府啓目信川郡守鄭述仁原情云云傳旨內辭緣泛稱遲晩刑推得情何如判付啓付過放送後草記爲良如敎又啓目密陽府使趙觀鎭原情云云傳旨內辭緣泛稱遲晩刑推得情何如判付啓考律勘放後草記爲良如敎
정조 20년
金翰東以義禁府言啓曰時囚罪人鄭述仁原情公事判付內附過放送後草記事命下矣鄭述仁附過放送之意敢啓傳曰知道
정조 20년
朴宗來以義禁府言啓曰時囚罪人趙觀鎭原情公事判付內考律勘放後草記事命下矣趙觀鎭傳旨內漕船無得添載法意至嚴添載雖發過境之後不能檢飭之罪在所難免今該府拿問處之罪取考律文則大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十奪告身三等犯枉法受贓外苔杖竝收贖矣趙寬鎭杖八十收贖奪告身三等放送之意敢啓傳曰知道如有功議各減一等可也
정조 20년
朴宗來以義禁府言啓曰趙寬鎭杖八十收贖奪告身三等照律草記批旨內如有功議各減一等可也事命下矣趙寬鎭祖父文命揚武功臣豐陵府院君孫云功議各減一等杖六十收贖奪告身一等之意敢啓傳曰知道
정조 20년
吏曹啓目粘連觀此知敦寧府事蔡廷夏上疏則以爲臣敦寧已盡揆以格例不宜久據照例遞改亦爲白有臥乎所旣無敦寧則揆以公格所當許遞是白乎矣重臣所帶遞仍當否臣曹不敢擅便上裁何如判付啓依回啓施行爲良如敎
정조 20년
刑曹啓目粘連今此李光寅旣捧侤音而係是梟示罪人臣曹不得擧行令兵曹稟處何知判付啓伊時許多船隻之致敗也諸般奸情必有同謀共犯之罪更良嚴刑期於得情以聞爲良如敎
정조 20년
同副承旨申鳳朝疏曰伏以倥侗譾劣不適於世用莫有如臣恩渥寵榮偏被於一身亦莫如臣臣本雕篆小技科臼批業間値畸釁廢擧蟄處不敢自同於恒人者十有年所矣迺殿下特加奬拔始也授臣以一命終焉擢臣以高第拔格抄啓以侈其身越例超陞以寵其職而至于今春又忝重試卽除承宣戴花登筵恩先一榜榮動百僚且況臣釋褐之年適値國家大慶之日又符臣祖廻榜之歲殊典至及於錫酹恩言屢下於念故臣之觀欣感激益復罔涯噫人臣之受恩於聖明者從古何限而至若周年之間寵光便蕃使門闌照耀觀瞻聳動歷數前後孰有如臣者哉非但臣身之自頂至踵莫非我殿下生成臣之老父積年奇疾已成癃痼筋力精神無復餘地矣自臣蒙恩以來神識如前每見臣冠帶退公則輒欣然迎語常對家人詑說天恩此臣十餘年來所未見之至情至愛也臣於是感結心肝恩銘骨髓只思身不自有奔走竭蹶以報答萬一而已豈有他分外之望哉第臣父年今八十五歲加以疾病在身其所扶將專在滋補之力而家計不饒性拙謀生甘旨之供每患難繼藥餌之需亦未如意苟能及此之時得一外邑俾有便養則不惟臣烏哺之情庶可少伸臣父病懷慰悅將不徒欣然迎語而止則臣之至願於斯而可以畢矣臣職在邇列昵近耿光豈敢爲離違天陛偃便下邑之計而誠以短長之日古人有云切迫之情在臣無比玆敢不避猥越仰瀆崇嚴伏乞天地父母諒臣至切之私畀以一小邑俾遂榮養之願千萬幸甚臣無任云云省疏具悉疏辭下該曹稟處
정조 20년
丙辰七月十二日卯時上御重熙堂右承旨入侍時行右承旨李晩秀假注書曺錫中記事官吳泰曾金履永以次進伏訖上曰兵曹堂上之不捧納卽奉令也而堂疏乃敢曰關後弊爲騎堂而不知奉令則獨不關後弊乎以言爲諱莫今時若而於此等處則言之若是乎李敬五配所以何處爲定云耶注書知入賤臣承命出問回奏曰定以江東云矣上曰以畿邑定配所之意分付可也命退承史以次退出
정조 20년
丙辰七月十二日申時上御重熙堂右副承旨入侍時右副承旨朴宗來記事官柳遠鳴記事官吳泰曾金履永以次進伏訖上曰都承旨何不仕進宗來曰聞以實病不得入來云矣命書傳敎曰月初諸大臣簉朝之時安心勿爲入來之意自內閣傳之其後已有日而連聞問病回奏之言尙未向差云甚爲悶慮明日左相家遣御醫看病又命書傳敎曰功役行將告成觀於海閫狀啓亦覺弛心尺寸之朽在所當恕依前察任之意令摠理大臣分付華城留守仍命退承史以次退出
정조 20년
行都承旨黃昇源坐直行左承旨李祖承坐行右承旨李晩秀坐直左副承旨金翰東坐右副承旨朴宗來坐同副承旨申鳳朝坐注書金履永仕直柳遠鳴仕事變假注書康就昇仕
정조 20년
李晩秀啓曰來十八日專經武臣殿講日次矣敢稟傳曰涼生後更稟
정조 20년
傳于李晩秀曰籌坐聞已來會再明日次對進定於今日
정조 20년
李晩秀啓曰今日次對兩司當爲進參除在外引避退待未署經外大司諫李太亨卽爲牌招何如傳曰允
정조 20년
傳于李晩秀曰翰林金履永口傳還付注書牌招入直
정조 20년
傳于李晩秀曰大臣備局堂上引見
정조 20년
兵曹口傳政事行護軍李冕膺
정조 20년
行大司諫李太亨啓曰司諫金孝眞以臣賦性譾劣不合淸朝耳目之任而至登筵席傳啓之際柳師文之啓未蒙恩批此莫非臣人微誠淺不能仰格天心之致其何可一刻晏然於臺次乎引嫌而退啓未承批有損臺體請遞差答曰依啓
정조 20년
李祖承啓曰明日宗廟景慕宮望祭傳香禮房承旨當爲齋宿而都承旨黃昇源今日不爲仕進所當牌招拘於廳規不得請牌何以爲之敢稟傳曰牌招
정조 20년
李祖承啓曰卽者都承旨牌招時奉牌院吏路逢奉常正沈銖則謂以戛過馬前拘置於道傍閭家甚至徒隷輩爭爲毆打製破衣巾云各司之不得任意推治政院書吏自有受敎定式而況命牌事體何等至重該寺郞官之無難拘置奉牌之吏事未前聞萬萬驚駭所當重勘而本院請推之外無他可施之罰何以爲之敢稟傳曰近來紀綱之如此豈不寒心該郞卽令該府拿囚捧口招以聞該隷亦令該曹首倡漢嚴刑其餘嚴杖捧供啓聞事分付
정조 20년
傳于李晩秀曰坐直承旨入侍
정조 20년
以黃海監司徐邁修狀啓薦新新蓮實限內不得封進惶恐待罪事傳于黃昇源曰勿待罪事回諭
정조 20년
醫官玄必采書啓臣左議政蔡濟恭病症看審則自六月二十七日始患泄瀉二十八日轉成血痢一日之內度數爲七八次屢試湯藥終不見效今則飮啖全少眞元漸憊房闥之內難於動作脈度則左右三部俱爲微數此是滯氣未解暑濕尙存之致藥則主家連用淸暑益氣湯云此意詮次啓達答曰所愼之跨朔未差極爲悶慮相當藥物更爲齎傳以來
정조 20년
李晩秀以軍器寺都提調提調意啓曰今七月初入日次對入侍時本寺提調李柱國所啓批旨內都提擧筵退後詳知事實草記稟處可也事命下矣取考本寺式例詳探目下事勢則一年應入不能當應下員役等數朔料布每患難繼及今變通在所不已本寺火藥庫在於三淸洞名存實無當罷久矣參下官入直今姑停止別破陣二十名今則無緊關擧行之事十名權減等閑色書員三人庫直一名亦爲權減則其除山料米當爲一百八石十二斗錢二百七十二兩此則來頭可作需用此外小小不緊名色竝十餘事件還實或除減之數合錢爲一百八十七兩米爲四十四石十斗此則自今年僅可推移充用於不足之數蓋員役等一時除汰爲可矜故依他司近例有闕勿補次次除減許料此則退計幾年盡減後可得贏餘今雖苟艱後必稍裕仍以永久爲公用不時之需於此於彼實爲兩便以此酌定成節目擧行何如傳曰允事勢雖如此名之曰火藥庫則其在存羊之義不宜除減守直之節依前爲之可也
정조 20년
申鳳朝以義禁府言啓曰大靜縣定配罪人張至顯拿來嚴問得情以聞事傳旨啓下矣罪人張至顯卽爲發遣府羅將所到處拿來之意敢啓傳曰知道
정조 20년
吏曹啓目粘連觀此承政院同副承旨申鳳朝上疏則以爲臣父今年八十五歲加以疾病在身其所扶將專在滋補而家計不饒性拙謀生甘旨每患難繼藥餌亦未如意畀以一小邑俾遂榮養之願亦爲白臥乎所申鳳朝之親老且病菽水難繼之狀卽通朝之所共知許畀一邑俾遂榮養之願允合於孝理之政是白乎矣邇列之臣出補外邑事體不輕臣曹不敢擅便上裁何如判付啓依回啓施行爲良如敎
정조 20년
義禁府啓目咸悅前縣監朴彬源原情云云傳旨問目內辭緣泛稱遲晩刑推得情何如判付啓日熱如此區別功議考律勘放後草記爲良如敎
정조 20년
李晩秀以義禁府言啓曰時囚罪人朴彬源原情公事判付內日熱如此區別功議考律勘放後草記事命下矣朴彬源戶曹粘目內漕船作綜法意至重不能嚴束船格任其獨先輕發有此覆沒之患事極可駭爲先罷黜拿問處之罪取考律文則大典通編漕轉條有曰漕船作綜到泊回發毋得先後違令者押領官以不應爲律論大明律不應爲條有曰凡不應得爲而爲之事理重者杖八十大典通編推斷條有曰犯私罪杖八十收贖奪告身三等犯枉法受贓外笞杖竝收贖矣朴彬源杖八十奪告身三等而其五代祖炡靖社功臣云功減一等杖七十收贖奪告身二等放送之意敢啓傳曰知道
정조 20년
丙辰七月十三日戌時上御重熙堂都承旨坐直承旨入侍時行都承旨黃昇源行右承旨李晩秀記事官金履永記注官安經心記事官吳泰曾以次進伏訖上曰今日院吏事實狀果何如郞廳之言與下隷之招多有相反且知家之際雖以籍賣之意必出示命牌而郞廳所云藏置袖中者似涉爽實然不可以院吏之言取實郞廳之言歸虛更令刑曹帶隷諸人更招以聞晩秀持刑曹禁府公事先退上曰國之所以維持者紀綱是已今以奉令之騎堂乃反請罪是何道理右相所謂不知禁令云者抑或成說故姑使拿問而近來洪光一張至顯輩皆爲犯顔直諫之士時事可知矣命退承史以次退出
정조 20년
行都承旨黃昇源坐行左承旨李祖承坐直行右承旨李晩秀坐左副承旨金翰東坐右副承旨朴宗來坐直同副承旨未差注書金履永仕柳遠鳴病假注書具得魯仕直事變假注書康就昇仕
정조 20년
李晩秀啓曰御營廳將官來言今日本廳軍兵日次私習云矣敢啓傳曰知道
정조 20년
李晩秀啓曰大司憲宋煥箕執義李萬榮掌令李儒修持平申絢在外掌令一員持平一員未差監察茶時之意敢啓傳曰知道
정조 20년
傳于黃昇源曰禮房承旨馳詣宗廟景慕宮奉審摘奸以來
정조 20년
傳于朴宗來曰當該承旨遞差
정조 20년
傳于李晩秀曰一番設法立禁則無論緊漫大小但當按而守之遵而行之而已焉用門禁爲哉近來門將與兵曹與該房之次次致察其涉禁與否反有關於國綱冒禁者當以當律論此後兵曹及守門將等更勿干預於疏事事分付
정조 20년
傳于朴宗來曰坐直承旨入侍
정조 20년
刑曹啓目奉常寺陪廳直李顯培等原情云云李顯培段首倡持家曹次乭伊聽顯培之指使奉牌之院吏犯手毆打裂破衣笠情節箇箇遲晩是白乎乃鄭德喜奴三福等段爭毆一款終不直陳所當辜限嚴刑得情是白乎矣旣有捧供啓聞之命上裁何如判付啓知其奉牌而拘置與否待拷訊限滿加刑取服爲旀雖非首犯亦豈不知各人等段置一竝嚴刑捧供爲良如敎
정조 20년
禁府啓目奉常正沈銖口招云云傳旨內辭緣發問目嚴問則一辭發明泛稱遲晩所當請刑是白乎矣曾經侍從勿爲請刑載在大典通編且有捧口招以聞之命上裁何如判付啓名忝法從者如許無知妄作之罪寧或有一毫欺隱之理而渠供曹招多有相左此供辭勿施卿等知悉爲良如敎
정조 20년
大司諫李太亨疏曰伏以臣之老母今年八十有三矣居常凜然寧日恒少忽自昨夕暑症越添傷風兼劇食飮全却元氣澌綴藥餌蔑效證形危篤臣方煎迫罔措雖於頃刻跬步之間實無離捨供職之勢玆敢疾聲呼籲於仁覆之下伏乞聖慈特垂矜諒亟遞臣職以便救護不勝幸甚云云答曰省疏具悉卿其勿辭救護
정조 20년
丙辰七月十四日卯時上御重熙堂諸承旨持公事入侍時行左承旨李祖承行右承旨李晩秀左副承旨金翰東右副承旨朴宗來同副承旨申鳳朝記事官金履永柳遠鳴記注官金良倜記事官吳泰曾檢校直閣金勉柱以次進伏訖上曰各房以次讀奏公事祖承曰吏房無公事而臣以禮房代房有公事一度矣仍讀奏東萊府使尹長烈狀啓倭館摘奸事晩秀翰東宗來曰無公事矣仍先退鳳朝讀奏咸鏡監司趙尙鎭啓本罪人洪秉臣會寧府到配事咸鏡監司趙尙鎭啓本安邊府定配罪人李羽晉放送事京畿監司金文淳啓本罪人李敬五抱川縣到配事命書判付又命書禁府刑曹公事判付訖上曰今因奉朝賀還鄕啓辭有所傳諭者下番翰林其往口傳仍敎曰江亭泉水政宜調治聞還鄕廬似因日前堂疏之故而此非如此之事昨憑閣吏之去已有所敎而今以尊體面之義遣史官傳諭雖今日待夕稍涼卽還舊寓是所望也泰曾承命出仍命退諸臣以次退出
정조 20년
丙辰七月十四日辰時上御重熙堂右承旨入侍時行右承旨李晩秀記事官柳遠鳴記注官安經心金良倜以次進伏訖上曰昨夜炎暑挽近所無矣晩秀曰處暑不遠庶或漸次暑退矣命書榻敎曰前假注書具得魯仍察廳任仍命退承史以次退出
정조 20년
丙辰七月十四日酉時上御重熙堂坐直承旨入侍時右副承旨朴宗來假注書具得魯記注官金良倜記事官吳泰曾以次進伏訖上敎泰曾曰金奉朝賀何日當還江第云乎泰曾曰明日欲還第云矣上曰筋力凡百比曩時所見何如泰曾曰精神運用及言語酬酢頗勝於前日危懍時矣仍命退承史以次退出
정조 20년
行都承旨黃昇源坐行左承旨李祖承坐行右承旨李晩秀坐左副承旨金翰東坐直右副承旨朴宗來坐同副承旨魚用謙坐直注書金履永仕柳遠鳴病假注書具得魯仕直事變假注書康就昇仕
정조 20년
藥房提調臣沈頤之副提調臣黃昇源啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道
정조 20년
李晩秀以都摠府言啓曰今日入直內三廳武兼禁軍及軍兵等中日習射請出標信傳曰知道
정조 20년
李晩秀啓曰臣晩秀依定式入直禁軍戎器點考進去下直之意敢啓傳曰知道
정조 20년
李晩秀啓曰臣依定式進詣仁政殿月臺入直禁軍戎器點考則皆無頉仍以傳敎內辭意勞問則亦皆好在云矣敢啓傳曰知道
정조 20년
傳于金翰東曰諸承旨持公事入侍
정조 20년
傳于李晩秀曰承旨前望單子入之待下批牌招察任
정조 20년
傳于李祖承曰右承旨入侍
정조 20년
以刑曹都囚徒傳于魚用謙曰李顯培鄭德喜曹次乭奴三福亦足懲罪竝只杖一百收贖放送
정조 20년
魚用謙以吏曹言啓曰咸鏡道都事朴聞遠以十二朔窠兩次居中依例罷黜何如傳曰允
정조 20년
魚用謙以吏曹言啓曰今日本曹開拆坐起時考見咸鏡道褒貶啓本則定平府使沈公燁以姑恕疵謗益宜廉愼爲目宜置下考而置諸中考洪原縣監崔寅燮以治欠剛果譽著蠲恤爲目宜置中考而置諸上考殊無嚴明殿最之意該道道臣推考警責定平府使沈公燁罷黜洪原縣監崔寅燮中考施行何如傳曰知道
정조 20년
禁府啓目奉常正沈銖矣更招云云判付內辭意發問目反覆嚴問則漫漶呑吐終不直陳之狀萬萬痛駭所當請刑是白乎矣曾經侍從勿爲請刑載在大典通編且有捧口招以聞之命上裁何如判付啓罪之輕重專係於命牌之納袖裏與否而院吏渠說亦以不爲露示爲言云則與知而故犯容有界限以此照律區別功議草記爲良如敎
정조 20년
李晩秀以義禁府言啓曰時囚罪人沈銖口招公事判付內罪之輕重專係於命牌之納袖裏與否而院吏渠說亦以不爲露示爲言云則與知而故犯容有界限以此照律區別功議草記事命下矣取考律文則大明律制書有違條有曰凡奉制書有所施行而違者杖一百大典通編推斷條有曰犯私罪杖一百決杖告身盡行追奪雜令條有曰王府決杖者代以金贖矣沈銖杖一百收贖告身盡行追奪而其六代祖愊扈聖功臣靑陵府院君八寸親云功議各減一等杖八十收贖奪告身三等放送何如傳曰允
정조 20년
丙辰七月十五日卯時上御誠正閣藥房入診諸承旨持公事入侍時藥房提調沈頤之副提調黃昇源行左承旨李祖承行右承旨李晩秀左副承旨金翰東右副承旨朴宗來記事官金履永假注書具得魯記注官金良倜記事官吳泰曾檢校直閣金勉柱醫官柳光翼丁希泰安昌禧玄必采李惟鑑李周憲金光國金孝儉以次進伏訖頤之曰日間涼意稍生聖體若何上曰一樣矣昨雨以後似有暑退之意矣頤之曰王大妃殿氣候何如上曰一樣矣頤之曰惠慶宮氣候何如上曰一樣矣頤之曰香吉茶製進者三貼而今日爲三日當更爲製入乎上曰更爲製入聞蔘吉茶近不進御而亦每製入云此則停止可也仍命書榻敎曰惠慶宮進服蔘吉茶停止香吉茶三貼依前方製入頤之曰醫官待令入診何如上曰置之頤之曰內局所儲羅蔘僅爲一斤餘而亦多經歲生蠹合有貿取預備之道矣上曰新蔘八月間可以入來乎頤之曰十月當爲封納矣上曰醫官朴春源招入可也春源進伏上曰日氣漸生涼欲受鍼數次何時爲可乎春源曰姑待處暑後恐好矣上曰八月間涼意快生後更議可也上曰公事爲之晩秀讀奏平安監司朴宗甲狀啓罪人禹德進三和府到配事忠淸監司林濟遠狀啓尼城縣殺獄罪人朴萬興平安道昌城府到配事訖命啓下書判付祖承等以無公事先退上曰年事聞果何如兩南則雨澤稍不足云矣頤之曰近日之雨涷驟不均而總論之則諸道皆豐市直亦漸低下云矣上曰都下民食不得不艱計戶殆過四萬計口又將幾倍日食之米幾爲四五萬石此皆游食之輩何從而出乎均役米三萬石前所支放而今則不然如以此穀散在民間豈不爲民食之一助乎此所謂百姓日用而不知也均役未定價每石爲三兩七錢此固豐登之穀價而雖或年年大豐此價係是元定安有史所稱斗米三錢之盛乎仍命退諸臣以次退出
정조 20년
丙辰七月十五日午時上御便殿左承旨右承旨入侍時行左承旨李祖承行右承旨李晩秀假注書具得魯記注官金良倜記事官吳泰曾以次進伏訖上曰吏兵曹開拆草記催促可也晩秀曰聞兵曹判書以吳鼎源疏引義自劃云矣上曰吳鼎源若不知門將處飭禁之敎有此疏論則兵判豈有可引之端乎自政院問于渠處可也上敎賤臣曰今日省記何承旨知入可也賤臣承命出問以朴宗來魚用謙仰奏上曰未肅拜承宣豈有徑先省記之例乎近日院規事事破壞如此等易知者亦至壞例甚可駭也仍命退承史以次退出
정조 20년
行都承旨黃昇源坐行左承旨李祖承病行右承旨李晩秀坐行左副承旨徐有秉坐右副承旨金翰東坐直同副承旨朴宗來坐直注書金履永仕柳遠鳴病假注書具得魯仕直事變假注書康就昇仕
정조 20년
朴宗來啓曰大司憲宋煥箕掌令李儒修持平申徇在外執義李萬榮下諭過限掌令一員持平一員未差監察茶時之意敢啓傳曰知道
정조 20년
黃昇源啓曰左承旨李祖承今日不爲仕進卽爲牌招何如傳曰待開門牌招
정조 20년
金翰東啓曰執義李萬榮下諭後過限不上來依定式遞差傳旨及禁推傳旨捧入之意敢啓傳曰知道
정조 20년
傳于朴宗來曰禮曹判書入侍
정조 20년
以時囚罪人張至顯口招公事傳于李晩秀曰門將處禁令雖以未及聞知極口分疏初二日以大官小官毋敢呈一筆跡之傳敎渠果得見爲言然則見此傳敎何敢開口於本事名以口招模糊莫甚而赴坐諸堂循例捧入諸堂從重推考更爲開坐嚴問捧口招以聞事分付
정조 20년
李晩秀啓曰兵曹判書趙宗鉉牌不進推考傳旨今方捧入而開拆草記試官望擬入事命下之後如是違牌不卽擧行事甚未安更卽牌招何如傳曰不干之事如是强引處義道理俱無所當從重推考更爲牌招
정조 20년
李晩秀啓曰兵曹判書趙宗鉉再牌不進推考傳旨今方捧入而開拆草記試官擬入事特敎申飭之下連事違召終不承膺揆以事體極涉未安所當更請牌招而係是一日三牌何以爲之敢稟傳曰其委折問啓
정조 20년
李晩秀啓曰其委折問啓事命下矣問于兵曹判書趙宗鉉處則以爲臣荐承飭敎再違召命頑如木石迷不知變者臣豈不知分義爲重廉防反輕而臣之遭罹非比尋常聲罪甚峻蹈藉無餘目以恣意請以勘治後出之言雖未見疏本伏見處分傳敎尤知其遣辭甚緊臣於是一倍悚恧無地自容今日傳敎雖以皮不存之毛爲敎而臣之目下處義不在於言者之曰知曰不知其所靖私義而謝人言惟有遄被嚴勘而已嶺海鈇鉞伏地以俟問啓之下惶懍不知所達云矣敢啓傳曰可强而不可强反有關於廉防不如是則輔國重臣體貌自異豈或强所不强乎此啓辭勿施仍以前牌各別催促違牌勿爲呼望
정조 20년
朴宗來啓曰再明日動駕侍衛軍兵當爲磨鍊而兵曹判書趙宗鉉來詣闕外牌去來屢度催促終不入來事體所在萬萬未安從重推考何如傳曰資級自資級紀律自紀律揆以國綱豈可偏彼忽此乎故重臣在本兵也崇政殿東月臺殿坐時處分重臣亦必知之況莫重動駕軍兵磨鍊以毛焉傅之情勢若是遲滯者擧措反涉於弄劇萬萬駭然兼兵曹判書趙宗鉉爲先記過使之斯速入來擧行於處分之前可也
정조 20년
傳于朴宗來曰兵判已爲出膺記過分揀使之入侍
정조 20년
朴宗來啓曰兼兵曹判書趙宗鉉依下敎來待矣傳曰入侍
정조 20년
傳于朴宗來曰近來院中故事一以毁劃爲事甚至新除承宣之肅拜未下者徑先省記然則同副新來之肅拜前留待政廳者亦當省記乎當該承旨遞差其時在院右位承旨從重推考以存故規
정조 20년
朴宗來啓曰臣與同副承旨魚用謙伴直矣纔已遞差出去伴直無人左副承旨金翰東所當牌招入直而拘於廳規不得請牌何以爲之敢稟傳曰牌招
정조 20년
傳于朴宗來曰承旨前望單子入之待下批牌招察任
정조 20년
承旨前望單子入之徐有秉落點
정조 20년
以寶劍望筒傳于金翰東曰懸頉人許遞令該曹口傳差出待開門牌招察任
정조 20년
兵曹口傳政事以田文顯爲副摠管
정조 20년
黃昇源以禮曹言啓曰太廟展謁吉日以處暑前後擇入事命下矣卽令日官池景泌推擇則今七月十八日二十四日二十八日俱吉云以何日定行乎敢稟傳曰十八日爲之出還宮門路由弘化門以此知悉可也
정조 20년
黃昇源以禮曹言啓曰景慕宮展謁吉日以處暑前後擇入事命下矣卽令日官池景泌推擇則今七月十八日二十四日二十八日俱吉云以何日定行乎敢稟傳曰日字臨時當下敎路由館峴以此知悉可也
정조 20년
黃昇源以吏曹言啓曰贈諡忠壯公崔孝一延諡來八月初八日定行於義州地云矣敢啓傳曰知道
정조 20년
朴宗來以兵曹言啓曰今七月十八日大駕詣宗廟展謁時何營軍兵隨駕何營軍兵留陣禁軍及馬步軍以幾番幾哨磨鍊而禁衛鄕軍則停番矣餘軍留營何以爲之乎敢稟傳曰訓局步兵十五哨馬軍五哨禁軍五番隨駕禁將率御營出番鄕軍三哨該營騎士二番留陣餘皆置之可也
정조 20년
朴宗來以兵曹言啓曰拆見北兵使鄭觀采去春夏等褒貶啓本則柔遠僉使尹賢佐以頗欠振刷爲目則宜置下考而置諸中考殊無嚴明殿最之意該帥臣推考警責柔遠僉使尹賢佐下考施行何如傳曰允
정조 20년
朴宗來以兵曹言啓曰乶下僉使申在寬三年內兩次居中其不職可知依例罷黜何如傳曰允
정조 20년
以水原留守趙心泰今春夏等禿城中軍褒貶啓本判付內啓下壯勇營爲彌本府今爲壯勇外營而內營外營之制旣無中軍則以前日防營時本府中軍之稱號名實不副兺不喩若以本府之猶有收米束伍軍謂不可祛其中營之稱云爾則亦甚不然禿城中軍無關於本府以此以彼合有釐正之擧依北漢管城將例稱號爲可乎抑有何別般稱號是隱喩令摠理大臣與外使相議指一草記爲良如敎
정조 20년
丙辰七月十六日卯時上御誠正閣諸承旨持公事入侍時行都承旨黃昇源行右承旨李晩秀左副承旨金翰東右副承旨朴宗來同副承旨魚用謙記事官金履永假注書具得魯記注官金良倜記事官吳泰曾檢校待敎沈象奎以次進伏訖昇源讀奏咸鏡監司趙尙鎭狀啓北靑府使任希遠到任事農形事東萊府使尹長烈狀啓倭船問情事慶尙監司李太永狀啓倭船無弊過境事濟州漂民領來差倭接待事及雨澤事水原留守趙心泰狀啓農形事江原監司徐有防狀啓農形事晩秀讀奏江原監司徐有防啓本濫騎驛馬枉道人無乎事全羅監司徐鼎修狀啓順天營將黃世中到任事用謙讀奏江原監司徐有防啓本罪人等同推開坐事訖上命啓下書判付宗來等以無公事先退命晩秀書張至顯口招判付上曰渠供中大官小官無敢呈一筆跡傳敎則見之門將處嚴飭則不知云者首尾橫決令金吾更爲捧供可也上曰吳鼎源疏事自政院果問之乎晩秀曰昨日問于渠處則以門將處嚴飭果爲不知自明矣命書傳敎曰今聞兵判以前校理吳鼎源疏中騎堂論勘事引義云而此可謂皮不存之毛門將處嚴飭張至顯旣云未及聞則鼎源亦必然然則重臣處義太過獨以重四維之意更令政院問于鼎源鼎源以果然不知縷縷自明云兵判處義到今尤無所據兼兵曹判書趙宗鉉卽爲牌招開拆草記試官望筒使之斯速擬入上曰禮判如已入來使之入侍賤臣承命出問回奏曰姑未入來故方催促矣仍命退諸臣以次退出
정조 20년
丙辰七月十六日辰時上御重熙堂禮曹判書入侍時行右承旨李晩秀假注書具得魯記注官金良倜記事官吳泰曾行禮曹判書閔鍾顯以次進伏訖上敎鍾顯曰秩展謁日字果已推擇乎鍾顯曰處暑後擇吉有下敎故姑爲私擇日字矣上曰雖處暑前如涼生則展拜爲敎矣何日爲吉云乎鍾顯曰處暑前連三日俱吉處暑後二十四日二十八日俱吉云矣上曰以處暑前後擇日草記可也鍾顯曰代撰事體何等愼重而臣於日前得見知製敎金熙采製進顯忠祠追配諸臣致祭文則贈參議車忠亮祭文中以車禮亮之字矇然入書贈參議車元轍車孟胤祭文俱以車禮亮別號有所稱及至於車孟胤則乃是忠亮之子而祭文則認以爲禮亮之子以叔爲父句語多錯其在道理誠極未安當該知製敎推考祭文更爲釐正入啓之意分付何如上曰依爲之出擧條仍命書榻敎曰當該知製敎推考仍命退諸臣以次退出
정조 20년
丙辰七月十六日酉時上御誠正閣兵曹判書入侍時同副承旨朴宗來假注書具得魯記注官金良倜記事官吳泰曾兼兵曹判書趙宗鉉以次進伏訖上曰兵判進前宗鉉進伏上曰卿之處義過矣宗鉉曰臣之所遭縉紳之羞也名以崇品謂之査實勘治鞱藉無餘臣若冒沒出仕則其辱朝廷當何如上曰言者旣以不知自明則於卿有何可引之義乎宗鉉曰臣之去就不關於言者之知與不知矣上曰先卿處分時爲輔國後乎宗鉉曰卽戊子年崇品前矣上曰先朝毓祥宮擧動及東月臺爲再次矣其時老人喘息未定予至今不忘矣上曰卿祖未及盡用卿之至此予以爲乃祖之蔭矣卿異於他人溫幸隨駕人各別收用可也仍命退諸臣以次退出